ΓΡΑΠΤΗ ΕΡΩΤΗΣΗ E-1398/02

υποβολή: Ria Oomen-Ruijten (PPE-DE) προς την Επιτροπή

(15 Μαΐου 2002)

Θέμα: Οι συνέπειες των πρίον για τη δημόσιαγεία

Σε άρθρο του περιοδικού Journal of Biological Chemistry του Αυγούστου 2001ποστηρίζεται ότι συναντώνται πρίον στα ούρα χάμστερ, βοοειδών και ανθρώπων που πάσχουν από ΜΣΕ. Οι γαλλικές αρχές αποφάσισαν να επιβάλουν τηνποχρεωτική σήμανση των προϊόντων που παρασκευάζονται βάσει ούρων, ως προειδοποίηση προκειμένου να προληφθεί η μετάδοση. Η προειδοποίηση έχει ως εξής: Ο κίνδυνος μετάδοσης μολυσματικών παραγόντων δεν μπορεί να αποκλειστεί τελείως κατά την χορήγηση φαρμακευτικών προϊόντων που παρασκευάζονται από τα ανθρώπινα ούρα. Αυτό ισχύει επίσης για έως σήμερα άγνωστους παθογόνους παράγοντες(Le risque de transmission d'agents infectieux ne peut tre dfinitivement exclu lorsque sont administrs des mdicaments prpars partir de l'urine humaine. Ceci s'applique galement des agents pathognes jusqu'ici inconnus.).

Μπορεί η Επιτροπή να αναφέρει:

1. ποιες είναι οι συνέπειες των προαναφερθέντων για την κατάσταση της δημόσιαςγείας στην Ευρώπη·

2. με ποιον τρόπο προτίθεται να ελέγχει την εν λόγω κατάσταση·

3. ποια συγκεκριμένα μέτρα έχουν ληφθεί για την προστασία της δημόσιαςγείας σε εθνικό επίπεδο αφενός και σε κοινοτικό αφετέρου·

4. ποιες περαιτέρω μελέτες έχει αναλάβει, προκειμένου να επιβεβαιώσει τα αποτελέσματα της έρευνας, όπως παρουσιάζονται στο προαναφερθέν άρθρο·

5. ποιες είναι οι συνέπειες για την τροφική αλυσίδα ή για τα φαρμακευτικά προϊόντα που παρασκευάζονται από τα ούρα·

6. εάνφίσταται σχέση μεταξύ των αποτελεσμάτων της προαναφερθείσας έρευνας και της προειδοποίησης η οποία — όπως αποφάσισαν οι γαλλικές αρχές — πρέπει να αναγράφεται στη συσκευασία των προϊόντων που παρασκευάζονται από τα ούρα·

7. Εάνπάρχει πράγματι σχέση, μπορεί τότε η Επιτροπή να διευκρινίσει για ποιο λόγο η εν λόγω προειδοποίηση δεν αναγράφεται στη συσκευασία αυτών των ιδίων προϊόντων στα άλλα κράτη μέλη·

Απάντηση του κ. Byrne εξ ονόματος της Επιτροπής

(3 Ιουλίου 2002)

Η Επιτροπή παρακολουθεί από κοντά όλα τα νέα επιστημονικά στοιχεία σχετικά με τις μεταδοτικές σπογγώδεις εγκεφαλοπάθειες (ΜΣΕ).

Τα καινούργια αποτελέσματα που παρουσιάζονται στο άρθρο του Journal of Biological Chemistry, το οποίο αναφέρει ο κύριος βουλευτής(1), έχουν ήδη μελετηθεί από την ομάδα ad hoc ΜΣΕ/ΣΕΒ (σπογγώδης εγκεφαλοπάθεια των βοοειδών) της Επιστημονικής Επιτροπής και συζητήθηκαν από την Επιστημονική Συντονιστική Επιτροπή (ΕΣΕ) στη συνεδρίασή της στις 6 και 7 Σεπτεμβρίου 2001. Τα πρακτικά αυτής της συνεδρίασης δημοσιεύθηκαν στη διεύθυνση: http://europa.eu.int/comm/food/fs/sc/ssc/out233_en.pdf

Η ΕΣΕ θεώρησε ότι οι συντάκτες αυτού του εγγράφου έχουν πιθανώς προσδιορίσει ένα σημαντικό φαινόμενο, αλλά οι εργασίες τους πρέπει να συνεχισθούν, να επαληθευθούν από άλλα ειδικευμένα εργαστήρια, να επαναληφθούν και να επεκταθούν, και κατόπιν θα είναι δυνατόν να θεωρηθούν τα αποτελέσματα ως αποδεδειγμένα και τα είναι δυνατή η διατύπωση τελικών συμπερασμάτων.

Η πρόταση της Shaked et al, σύμφωνα με την οποία η ανίχνευση UPrPSc μπορεί να χρησιμοποιηθεί για τη διάγνωση σε ανθρώπους και ζώα της επώασης νόσων που οφείλονται στην πρωτεΐνη πριόν, μελετήθηκε στο πλαίσιο του 5ου κοινοτικού προγράμματος πλαισίου έρευνας και τεχνολογικής ανάπτυξης. Μετά τη λήξη της διαδικασίας της πρόσκλησηςποβολής προτάσεων για ενέργειες έρευνας και τεχνολογικής ανάπτυξης σχετικά με τις ΜΣΕ στο πλαίσιο του προγράμματος Ποιότητα ζωής (QoL-2001-ΜΣΕ), στις 18 Οκτωβρίου 2001, δύο σχέδια αποτελούν αντικείμενο διαπραγματεύσεων· και τα δύο σχέδια περιλαμβάνουν στοιχεία σε σχέση με την εν λόγω ανακάλυψη και ο στόχος είναι η ανάπτυξη της διάγνωσης τέτοιου είδους ασθενειών στον άνθρωπο.

Στόχος του πρώτου σχεδίου είναι η τυποποίηση της ανίχνευσης μη φυσιολογικών PrP στα ούρα, εφαρμόζοντας τη μέθοδος της τριχοειδούς ηλεκτροφόρησης και τη διαδικασία Western blotting. Θα συλλεγούν επίσης δείγματα για μεταγενέστερες ερευνητικές εργασίες. Στόχος του δεύτερου σχεδίου είναι η σύγκριση της ευαισθησίας και της ιδιαιτερότητας των νέων δοκιμών ανίχνευσης πριόν, συμπεριλαμβανομένης της ανίχνευσης PrPSc στα ούρα. Μέλη της ομάδας που δημοσίευσαν το προαναφερόμενο κείμενο συμμετέχουν σε αυτό το τελευταίο σχέδιο.

Σε τρία χρόνια αυτά τα δύο σχέδια πρέπει να αρχίσουν να παρέχουν συμπληρωματικά δεδομένα στα αποτελέσματα που αναφέρει ο κ. βουλευτής.

Προς το παρόν η ΕΣΕ εκτιμά ότι είναι πρόωρο να αναθεωρηθούν αυτές οι γνώμες σχετικά με την ασφάλεια των ζωικών και ανθρώπινων ιστών ή προϊόντων. Ωστόσο η Επιτροπή θα παρακολουθήσει από κοντά, με τη βοήθεια των επιστημονικών επιτροπών, τα αποτελέσματα των μελετών της μολυσματικότητας όσον αφορά τα ούρα και σε σχέση με τις έρευνες της Shaked et al.

(1) Shaked et al; A protease-resistant prion protein isoform is present in urine of animals and humans affected with prion diseases (Η παρουσία ενός ισομόρφου της πρωτεΐνης πριόν ανθεκτικής στις πρωτεάσεις σε ούρα ζώων ή ανθρώπων που έχουν προσβληθεί από νόσους οφειλόμενες στην πρωτεςΐνη πριόν) JBC, Vol. 276, No. 34, τεύχος 24ης Αυγούστου, σ. 31479-31482.